ኢንስቲትዩቱ የቴክኖሎጂ ማስፋፋት ሥራዎችን እያከናወነ ነው
– በተያዘው በጀት ዓመት የመጀመሪያው ሩብ ዓመት ከ26ሺ በላይ ለሚሆኑ አርሶ አደሮችና አርብቶ አደሮች አዳዲስ በተሠራጩ ቴክኖሎጂዎች ላይ የቅድመ ማስፋፋት፤ የማላመድና የማስተዋወቅ ሥራዎች ማከናወኑን የኢትዮጵያ ግብርና ምርምር ኢንስቲትዩት አስታወቀ።የኢንስቲትዩት የሕዝብ ግንኙነት ዳይሮክቶሬት ዳይሬክተር አቶ ደረሰ ተሾመ ለዋልታ እንደገለጹት የቅድመ ማስፋፋት፤ የማላመድና የማስተዋወቅ ሥራዎቹ አርብቶ አደሮቹና ከፊል አርብቶ አደሮቹ በምርምር የተገኙ ምርጥ ዝርያዎችን በአገባቡ እንዲጠቀሙ ያስችላል፡፡በአገሪቱ ምርትና ምርታማነትን ለማሳደግ በተደረገ ጥረትም በመጀመሪያው ሩብ ዓመት በአጠቃላይ 393ሺ 350 ኩንታል ምርጥ ዝርያዎችን በመላ አገሪቱ ለተጠቃሚዎች ማሠራጨት መቻሉን አቶ ደረሰ ገልጸዋል ።የተለያዩ ዝርያዎች ጥቅም ላይ ከመዋላቸው በፊት ለአርሶ አደሩ ሥልጠና እንደሚሠጥ የገለጹት አቶ ደረሰ በሩብ ዓመቱ ለ27 ሺ 788 አርሶ አደሮች አጫጭር ሥልጠና መሠጠቱን ተናግረዋል።የኢትዮጵያ ግብርና ምርምር በዘንድሮ የበጀት ዓመት በተለያዩ የምርምር ዘርፎች 3ሺ283 ያህል የምርምር ሙከራዎችን ለማካሄድ በዕቅድ ይዞ እስካሁን 13 ያህሉን ማጠናቀቅ የቻለ ሲሆን 3ሺ 197 ያህሉ ደግሞ በሂደት ላይ እንደሚገኙ ገልጸዋል።   የኢትዮጵያ ግብርና ምርምር ኢንስቲትዩት በሰብል፤ በአትክልትና ፍራፍሬና እንዲሁም በእንስሳት ዘርፎች ምርምር በማካሄድና አዳዲስ ቴክኖሊጂዎችን በማውጣት የአገሪቱን የግብርና ምርት ለማሳደግ አስተዋጽዎ እያደረገ የሚገኝ ተቋም መሆኑን ዋልታ ኢንፎርሜሽን ማዕከል ዘግቧል።